**บันทึกรายงานการประชุม สมัยสามัญ สมัยที่ 1 ครั้งที่ 1**

**วันอังคาร ที่ 25 กุมภาพันธ์ พ.ศ.2563**

**ณ ห้องประชุมองค์การบริหารส่วนตำบลเขาไพร**

**เวลา 10.00 น.**

**---------------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| **1** | นายอุทิศ สุขคล้าย | ประธานสภา ฯ | อุทิศ สุขคล้าย |  |
| 2 | นายพะโยม ทองสงฆ์ | รองประธานสภา ฯ | พะโยม ทองสงฆ์ |  |
| 3 | นายขันไชย ไชยรัตน์ | ส.อบต. ม.1 | ขันไชย ไชยรัตน์ |  |
| 4 | นางสุมลฑา หมวดพุด | ส.อบต. ม.2 | สุมลฑา หมวดพุด |  |
| 5 | นายธีระเดช กลับชนะ | ส.อบต. ม.2 | ธีระเดช กลับชนะ |  |
| 6 | นายประสิทธิ์ ไชยช่วย | ส.อบต. ม.3 | ประสิทธิ์ ไชยช่วย |  |
| 7 | นายนาวิน สำนักช้าง | ส.อบต. ม.4 | นาวิน สำนักช้าง |  |
| 8 | นายมนตรี น้ำแก้ว | ส.อบต. ม.4 | มนตรี น้ำแก้ว |  |
| 9 | นายจูลี้ ใสสุข | ส.อบต. ม.5 | จูลี้ ใสสุข |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายทรรศนฤทธิ์ ดำสุข | นายก อบต.เขาไพร | ทรรศนฤทธิ์ ดำสุข |  |
| 2 | นายสมพร ทองมีบัว | รองนายก อบต. | สมพร ทองมีบัว |  |
| 3 | นางสาวทิพย์วรรณ วรรณะ | ปลัดองค์การบริหารส่วนตำบล | ทิพย์วรรณ วรรณะ |  |
| 4 | นายฉัตรชัย ชูช่วย | เลขานุการนายก | ฉัตรชัย ชูช่วย |  |
| 5 | นายชัยวัฒน์ ซิ้วกุ้ง | รองนายก อบต. | - |  |
| 6 | นางภาวิณี ศรีทอง | นักวิเคราะห์นโยบายและแผน | ภาวิณี ศรีทอง |  |

ผู้ขาดประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
|  | (ไม่มี) |  |  |  |

**เปิดประชุมเวลา 10.๐๐ น.**

|  |  |
| --- | --- |
| นายอุทิศ สุขคล้ายประธานสภาฯ |  วันนี้องค์ประชุม มีทั้งหมด 9 คน นะครับ เมื่อองค์ประชุมพร้อม ผมขอเปิดการประชุมสภาสมัยสามัญ สมัยที่ 1 ครั้งที่ 1 ประจำปี 2563 ซึ่งจะประชุมตามระเบียบวาระ ดังนี้ |
| **ระเบียบวาระที่1** | **เรื่องที่ประธานแจ้งให้ที่ประชุมทราบ**  |
| นายอุทิศ สุขคล้ายประธานสภาฯ | วาระ 1.1 ผมไม่มีเรื่องที่จะแจ้งให้ที่ประชุมทราบนะครับ ท่านนายกฯมีอะไรจะแจ้งให้ที่ประชุมทราบหรือไม่ |
| นายทรรศนฤทธิ์ ดำสุขนายกอบต. | 1.1 งานแข่งขันกีฬารัษฎาเกมส์ ในรอบปีนี้ตำบลเขาไพร รับเป็นเจ้าภาพในการดำเนินการจัดการแข่งขัน มีความคืบหน้าจากการหารือคณะกรรมการจัดการแข่งขันกำหนดจัดกิจกรรม เริ่ม 20 เมษายน – 1 พฤษภาคม 2563 จะจัดประมาณ 12 วัน และจัด ณ โรงเรียนบ้านลำช้าง ผมดูงบประมาณแล้ว คงไม่พอตั้งไว้เพียง 450,000 บาท ผมได้หารือกับเจ้าหน้าที่ไว้แล้วว่าให้โอนมาเพิ่ม 150,000 บาท จากการสอบถามตำบลหนองบัวปีที่แล้ว ก็ใช้จ่ายประมาณนี้ |
| ที่ประชุม | รับทราบ |
| นายทรรศนฤทธิ์ ดำสุขนายกอบต. | 1.2 ขอแจ้งกำหนดจัดงานวันผู้สูงอายุ เป็นวันที่ 13 เมษายน 2563 ขอความร่วมมือท่านสมาชิกทุกท่านใส่ชุดไทยด้วยครับ ในส่วนของการจัดปีนี้จะจัด ณ อบต.เขาไพร มีรพ.สต.เขาไพร มาร่วมจัดนิทรรศการโครงการยามตู้ยา ด้วยครับ  |
| ที่ประชุม | รับทราบ |
| นายทรรศนฤทธิ์ ดำสุขนายกอบต. | 1.3 จากการประสานงานของผมตำบลเขาไพร เราได้รับงบจัดสรรตามพระราชบัญญัติงบประมาณรายจ่ายประจำปี พ.ศ.2563 (งบอุดหนุนเฉพาะกิจ) 3 โครงการ ดังนี้1) โครงการชุดอุปกรณ์สำหรับห้องเรียนคุณภาพแห่งการเรียนรู้ ด้านสื่อ DLTV งบประมาณ 30,700 บาท2) โครงการซ่อมสร้างถนนแอสฟัลท์ติกคอนกรีต สายบ้านควนหนองยาง-ลำช้าง หมู่1,5,2 งบประมาณ 7,535,000 3) โครงการประปาหมู่บ้าน แบบบาดาล หมู่ 2 ตามแบบมาตรฐานสำนักงานทรัพยากรน้ำ งบประมาณ 1,664,000 บาทรวมเป็นเงิน 9,229,700 บาททั้ง 3 โครงการอยู่ในช่วงดำเนินการจัดซื้อจัดจ้างและผมยังได้รับการประสานจากท่านผู้ช่วยรัฐมนตรีสำนักนายกฯ ท่านทวี สุระบาล จะเร่งประสานงานมาเพิ่มอีก 2 โครงการ คือ(1)สายควนปละ – ไทรบ่วง (2)สายอนามัยทอนเหรียน –นาหนองเต่า ผมกำลังให้กองช่างสำรวจเพื่อออกแบบและประมาณราคาของบประมาณ คาดหวังว่าจะได้รับงบประมาณมาพัฒนาบ้านเราครับ |
| ที่ประชุม | รับทราบ |
| นายทรรศนฤทธิ์ ดำสุขนายกอบต. | 1.5 โครงการอบรมอาสาป้องกันภัยพิษัติ เราจะอบรมประมาณเดือน พฤษภาคม กลุ่มเป้าหมายไม่น้อยกว่า 50 คน ผู้เข้าร่วมส่วนใหญ่เป็นผู้นำ ช่วยประชาสัมพันธ์ด้วยท่านใดมั่นใจว่าไม่ได้เข้าร่วมขอให้หาคนมาแทน เรื่องนี้เป็นเรื่องสำคัญเป็นนโยบายมาจากกระทรวงมหาดไทย ทุกตำบลต้องจัด สำหรับอบต.เขาไพร ในวันประชุมบูรณาการได้หารือกันแล้ว อยากไปจัดนอกสถานที่ เนื่องจากกลุ่มเป้าหมายจะได้ไม่หนีหาย และไปฝึกในสถานที่ ที่เหมาะสมสามารถนำมาใช้งานได้จริง |
| ที่ประชุม | รับทราบ |
| นายทรรศนฤทธิ์ ดำสุขนายกอบต. | 1.6 การแข่งขันเรือพลีส #1 ท่านผู้ช่วยรัฐมนตรีสำนักนายกฯ ท่านทวี สุระบาล จะมาเป็นประธานเปิดงาน เราจัดเพื่อประชาสัมพันธ์แหล่งท่องเที่ยว เพื่อดึงคนให้มาใช้จ่ายในพื้นที่เรา มีเงินสะพัด สร้างงาน สร้างรายได้ สำหรับรายได้จากการแข่งขัน เราเอามาทำบันไดทางลงสระน้ำ ไม่นำไปสร้างห้องน้ำแล้วนะครับ เราจะได้มีทางลงอย่างมาตรฐาน งบประมาณในการก่อสร้าง ผมคิดว่า 50,000 บาทครับ (กำไรการจัดงานแบ่งกันคนละครึ่งให้โรงเรียนวัดโคกเลียบนะครับ) |
| ที่ประชุม | รับทราบ |
| นายอุทิศ สุขคล้ายประธานสภาฯ | ต่อไปเข้าสู่วาระต่อไป |
| **ระเบียบวาระที่ 2** | **2.1รับรองรายงานการประชุมสภาสมัยสามัญ สมัยที่ 4 ครั้งที่ 1 เมื่อวันที่ 18 ธันวาคม 2562** |
| นายอุทิศ สุขคล้ายประธานสภาฯ | เมื่อท่านอ่านบันทึกการประชุมแล้ว มีอะไรต้องแก้ไขหรือไม่ครับเมื่อไม่มีท่านใดจะแก้ไข ผมขอถามมติเลยนะครับ ท่านใดเห็นสมควรรับรองรายงานการประชุมสภา โปรดยกมือครับ |
| **มติที่ประชุม** | **รับรองรายงานการประชุม 8 เสียง****ไม่รับรอง 0 เสียง****งดออกเสียง 1 เสียง** |
| นายอุทิศ สุขคล้ายประธานสภาฯ | **ต่อไปพิจารณา วาระที่ 3** |
| **ระเบียบวาระที่ 3** | **ญัตติเกี่ยวกับกิจการของสภาท้องถิ่น** |
|  | **3.1ขอเพิ่มเติมแผนพัฒนาท้องถิ่น เพิ่มเติมฉบับที่ 1 ประจำปี 2563** |
| นายทรรศนฤทธิ์ ดำสุขนายกอบต. | เอกสารเพิ่มเติมแผนพัฒนาท้องถิ่น อยู่ในมือท่านแล้ว ขอให้เปิดอ่านไปพร้อม ๆ กันครับบันทึกหลักการและเหตุผลแผนพัฒนาสามปี (พ.ศ. 2559 – 2561)เพิ่มเติมฉบับที่ 1องค์การบริหารส่วนตำบลเขาไพร........................................... ตามที่องค์การบริหารส่วนตำบลเขาไพรได้ประกาศใช้แผนพัฒนาสามปี (พ.ศ. 2559 – 2561) เมื่อวันที่ 19มิถุนายนพ.ศ. 2558เพื่อใช้เป็นแนวทางกำหนดแผนงาน/โครงการพัฒนาเพื่อพัฒนาองค์การบริหารส่วนตำบลเขาไพรไปแล้วนั้นแต่เนื่องจากนโยบายของผู้บริหารสภาพปัญหาและสภาพท้องถิ่นที่เปลี่ยนแปลงไปซึ่งอาจทำให้การพัฒนาไม่เป็นไปตามความต้องการพัฒนาของประชาชนในพื้นที่ทำให้ต้องปรับเปลี่ยนและเพิ่มเติมโครงการเพื่อเพิ่มประสิทธิภาพการบริหารงานของท้องถิ่นโดยสามารถตอบสนองความต้องการและแก้ไขปัญหาความเดือดร้อนของประชาชนในเขตองค์การบริหารส่วนตำบลเขาไพรให้มากที่สุดตามอำนาจหน้าที่ภายใต้ยุทธศาสตร์การพัฒนาและการส่งเสริมการมีส่วนร่วมของประชาชนดังนี้1. แนวทางการพัฒนาระบบบริหารจัดการองค์กรปกครองส่วนท้องถิ่นจำนวน 1โครงการทั้งนี้เพื่อเป็นการเชื่อมโยงระหว่างแผนพัฒนาสามปีและข้อบัญญัติงบประมาณรายจ่ายฉะนั้นองค์การบริหารส่วนตำบลเขาไพรจึงได้ดำเนินการจัดทำแผนพัฒนาสามปีขององค์การบริหารส่วนตำบลเพิ่มเติมฉบับที่ 1 เพื่อนำไปสู่แนวทางการปฏิบัติในการพัฒนาท้องถิ่นในรูปแบบของการจัดสรรงบประมาณเพื่อพัฒนาท้องถิ่นต่อไปเชิญเจ้าหน้าที่ชี้แจงเพิ่มเติม |
| นางภาวิณี ศรีทองนักวิเคราะห์นโยบายและแผน | การแก้ไขการเพิ่มเติมหรือการเปลี่ยนแปลงแผนพัฒนา การแก้ไขการเพิ่มเติมหรือการเปลี่ยนแปลงแผนพัฒนาให้เป็นไปตามระเบียบฯหมวด 4 ดังนี้1. การแก้ไขแผนพัฒนาเป็นอำนาจของผู้บริหารท้องถิ่น2. การเพิ่มเติมหรือเปลี่ยนแปลงแผนพัฒนาสามปีให้ดำเนินการตามระเบียบนี้โดยมีขั้นตอนการดาเนินการดังนี้2.1 คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาสามปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น2.2 คณะกรรมการพัฒนาท้องถิ่นพิจารณาร่างแผนพัฒนาสามปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น2.3 ผู้บริหารท้องถิ่นเสนอร่างแผนพัฒนาสามปีที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบ2.4 ผู้บริหารท้องถิ่นพิจารณาอนุมัติและประกาศใช้ต่อไปวัตถุประสงค์ของการเพิ่มเติมหรือเปลี่ยนแปลงแผนพัฒนาสามปี1. เพื่อเป็นการเชื่อมโยงระหว่างแผนยุทธศาสตร์การพัฒนาและข้อบัญญัติงบประมาณรายจ่ายประจำปี2. เพื่อเป็นแนวทางในการพัฒนาระยะเวลาสามปีที่สอดคล้องและสามารถพัฒนาได้ตามแผนยุทธศาสตร์การพัฒนา3. เพื่อความสะดวกในการพัฒนาและสามารถของบประมาณสนับสนุนจากหน่วยงานอื่นได้ง่ายขั้นตอนการเพิ่มเติมหรือเปลี่ยนแปลงแผนพัฒนาท้องถิ่น1. คณะกรรมการสนับสนุนการจัดทาแผนพัฒนาองค์การบริหารส่วนตำบลเขาไพรจัดทำร่างแผนพัฒนาท้องถิ่นเพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาองค์การบริหารส่วนตำบลเขาไพร2. คณะกรรมการพัฒนาองค์การบริหารส่วนตำบลเขาไพรพิจารณาร่างแผนพัฒนาท้องถิ่นเพิ่มเติมหรือเปลี่ยนแปลงเพื่อเสนอต่อนายกองค์การบริหารส่วนตำบลเขาไพร3. นายกองค์การบริหารส่วนตำบลเขาไพรเสนอร่างแผนพัฒนาท้องถิ่นที่เพิ่มเติมหรือเปลี่ยนแปลงต่อสภาองค์การบริหารส่วนตำบลเขาไพรเพื่อพิจารณาให้ความเห็นชอบก่อนแล้วให้นายกพิจารณาและประกาศใช้แผนพัฒนาท้องถิ่นที่เพิ่มเติมหรือเปลี่ยนแปลงต่อไปโดยสรุปมีการเพิ่มเติมแผนพัฒนา 3 โครงการ ทั้ง 3 โครงการได้ผ่านคณะกรรมการสนับสนุนแผนและคณะกรรการพัฒนาตำบล เป็นเอกฉันท์ แล้วคะ**1)โครงการฝึกอบรมชุดปฏิบัติการจิตอาสาภัยพิบัติประจำองค์กรปกครองส่วนท้องถิ่น งบประมาณ 240,000 บาท**วัตถุประสงค์- เพื่อเสริมสร้างศักยภาพและความเข้มแข็งให้แก่ อปท.ให้มีบุคลากรที่สามารถช่วยเหลือเจ้าพนักงานในการบรรเทาสาธารณภัยได้อย่างมีประสิทธิภาพ- เพื่อส่งเสริมความรู้ด้านการจัดการสาธารณภัยเบื้องต้นระบบบัญชาการเหตุการณ์ (Incident Command System:ICS) พื้นที่การควบคุมสั่งการการบริหารจัดการสาธารณภัยในพื้นที่เกิดเหตุที่มีรูปแบบและมาตรฐานเดียวกันให้กับชุดปฏิบัติการจิตอาสาภัยพิบัติประจำองค์กรปกครองส่วนท้องถิ่น- เพื่อพัฒนาระบบการปฏิบัติงานกู้ภัยในภาวะฉุกเฉินให้เป็นระบบ รวดเร็วและทันต่อเหตุการณ์ - เพื่อสนับสนุนให้โครงการจิตอาสาพระราชทาน 904 วปร.ในระดับพื้นที่ให้ความเข้มแข็งและมีทักษะความรู้ ความชำนาญในการจัดการภัยพิบัติ อันจะส่งผลให้ประชาชนในชุมชนท้องถิ่นมีความปลอดภัยในชีวิตและทรัพย์สิน **2)โครงการก่อสร้างห้องน้ำ ทุ่งซาฟารี ม.3 เขาไพร งบประมาณ 500,000 บาท**วัตถุประสงค์-เพื่อให้ประชาชนในตำบลเขาไพรที่มาออกกำลังกาย, พักผ่อนหย่อนใจ มีห้องน้ำที่ถูกสุขลักษณะเพียงพอต่อการใช้บริการ**3)โครงการก่อสร้างห้องน้ำเด็กพิเศษ งบประมาณ 76,000 บาท****วัตถุประสงค์**-เพื่อสร้างให้กับเด็กพิเศษที่มาเรียนที่ศูนย์การศึกษาพิเศษ ต.เขาไพร หมู่ที่ 2ขอให้ท่านสมาชิกสภาฯ ช่วยพิจารณาเห็นชอบให้เพิ่มแผนพัฒนาด้วยคะ |
| นายอุทิศ สุขคล้ายประธานสภาฯ | จากที่ท่านได้รับฟังข้อมูลแล้ว มีอะไรจะอภิปรายเพิ่มเติมหรือไม่เมื่อไม่มีท่านใดอภิปราย ถือว่าท่านสมาชิกทุกท่านเห็นด้วยนะครับ ผมจะขอถามมติ ท่านสมาชิกท่านใด เห็นชอบการเพิ่มเติมแผนพัฒนาท้องถิ่น เพิ่มเติมฉบับที่ 1 ประจำปี 2563 (รายละเอียดแนบท้าย) โปรดยกมือด้วยครับ |
| **มติที่ประชุม** | **เห็นชอบ 8 เสียง****ไม่เห็นชอบ 1 เสียง****งดออกเสียง 1 เสียง** |
| นายอุทิศ สุขคล้ายประธานสภาฯ | บัดนี้การประชุมก็ได้เวลาสมควรแล้ว เสร็จวาระพิจารณา 3.1 เรื่องเพิ่มแผนพัฒนาฯไปแล้ว ผมขอพักรับประทานอาหารว่างก่อนนะครับ พักสัก 15 นาทีนะครับ ประชุมต่อเวลา 11.45 น. |
|  | **พักรับประทานอาหารว่าง 15 นาที เวลา 11.30 น. – 11.45 น.** |
| นายอุทิศ สุขคล้ายประธานสภาฯ | ขณะนี้เวลา 13.25 น. มีสมาชิก 9 คน ถือว่าครบองค์ประชุม ขอเปิดประชุมต่อ3.2 ญัตติกำหนดสมัยการประชุมประจำปี พ.ศ.2563เพื่อให้เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ข้อ 11 (3) ขอให้ท่านสมาชิกเสนอครับ |
| นายพะโยม ทองสงฆ์ประธานสภาฯ | ผมขอเสนอดังนี้ครับสมัยสามัญ ที่ 2 ระหว่างวันที่ 13 – 27 พฤษภาคม 2563สมัยสามัญ ที่ 3 ระหว่างวันที่ 13 – 27 สิงหาคม 2563สมัยสามัญ ที่ 4 ระหว่างวันที่ 13 – 27 ธันวาคม 2563สมัยแรกของปีถัดไป (สมัยที่ 1) ระหว่างวันที่ 13 – 27 กุมภาพันธ์ 2564 |
| นายอุทิศ สุขคล้ายประธานสภาฯ | มีท่านอื่นจะเสนอเป็นอย่างอื่นอีกหรือไม่เมื่อไม่มีท่านใดเสนอ ผมจะถามมติเลยนะครับท่านใดเห็นสมควรให้กำหนดสมัยประชุมเป็นเป็นไปตามที่ท่านพะโยม ทองสงฆ์ เสนอ คือ 4 สมัย (โดยกำหนดสมัยแรกของปีถัดไปด้วย) ตามรายละเอียดข้างต้น โปรดยกมือด้วยครับ |
| **มติที่ประชุม** | **เห็นชอบ 8 เสียง****ไม่เห็นชอบ 1 เสียง****งดออกเสียง 1 เสียง** |
| นายอุทิศ สุขคล้ายประธานสภาฯ | ล่วงเลย 12.00 น.มาพอสมควรแล้ว ผมขอให้ที่ประชุมได้พัก รับประทานอาหารเที่ยง 1 ชั่วโมง นะครับแล้วเรามาประชุมกันต่อ ตามระเบียบวาระต่อไป |
|  | **พักรับประทานอาหารเที่ยง 1 ชั่วโมง เวลา 12.05 น. – 13.05 น.** |
| นายอุทิศ สุขคล้ายประธานสภาฯ | **ขณะนี้เวลา 13.05 น. มีสมาชิก 9 คน ถือว่าครบองค์ประชุม ขอเปิดประชุมต่อ****ต่อไปพิจารณาวาระอื่น ๆ** |
| **ระเบียบวาระที่ 4** | **เรื่องอื่นๆ** |
| นายทรรศนฤทธิ์ ดำสุขนายกอบต. | 4.1 การหาพื้นที่ปลูกหญ้าเนเปียร์เพื่อรองรับโรงไฟฟ้าก๊าซชีวภาพจากหญ้าเนเปียร์นายอำเภอรัษฎา กำลังหาพื้นที่ ที่จะปลูกหญ้าเนเปียร์ประมาณ 1,800 ไร่ เพื่อรองรับการสร้างโรงไฟฟ้าก๊าซชีวภาพจากหญ้าเนเปียร์ และสนใจพื้นที่ตำบลเขาไพร ข้อดีคือ ชาวบ้านเขาไพรจะได้ปลูกหญ้าขาย ราคาตันละ 500 บาท ตัดได้ปีละ 7 ตัน ใน 1 ไร่จะปลูกได้ 4 ตัน ทำสัญญาการปลูกหญ้า 20 ปี ถึงจะเพียงพอและมั่นคงพอต่อการผลิตไฟฟ้า ในขบวนการผลิตจะมีกากของหญ้าเหลือเป็นชาน กากหญ้าดังกล่าวสามารถนำไปผลิตปุ๋ยได้ ไม่ทราบท่านสมาชิกสนใจหรือเห็นด้วยหรือไม่ หากเห็นด้วยจะได้สนับสนุนให้ชาวบ้านในพื้นที่ของเราปลูก ผมขอหารือครับ |
| น.ส.ทิพย์วรรณ วรรณะปลัดอบต. | ขอทราบผลกระทบจากการสร้างโรงไฟฟ้าก๊าซชีวภาพจากหญ้าเนเปียร์หน่อยคะ |
| นายทรรศนฤทธิ์ ดำสุขนายกอบต. | ผลกระทบยังไม่ได้ศึกษาแน่นอน  |
| นายพะโยม ทองสงฆ์ส.อบต.ม.1 | ผมดูข่าวในทีวีโรงงานไฟฟ้าก๊าซชีวมวล ตอนแรกว่าไม่มีผลกระทบ ต่อมาเกิดเพลิงไหม้ชานอ้อย ซึ่งเป็นเชื้อเพลิงอย่างดี กว่า20-30 ไร่ ชาวบ้านได้รับผลกระทบทั้งตำบล ลำบากจากเหตุไฟไหม้ |
| นายประสิทธิ์ ไชยช่วยส.อบต.ม.3 | ผมไม่เห็นด้วยครับ ปัจจุบันเหม็นกลิ่นน้ำยางพาราจากโรงงาน เหม็นขี้หมูจากฟาร์ม ก็มากพอแล้ว ชาวบ้านจะเดือดร้อนครับจากผลกระทบ |
| นายอุทิศ สุขคล้ายประธานสภาฯ | ถ้าไม่มีท่านใดแสดงความเห็นแล้ว ผมถือว่าที่ประชุมไม่เห็นด้วยให้ก่อสร้างโรงไฟฟ้าก๊าซชีวมวลจากหญ้าเนเปียร์ นะครับ |
| นายทรรศนฤทธิ์ ดำสุขนายกอบต. | ผมอยากให้ ทุ่งซาฟารี หมู่ 3 พัฒนาเป็นแหล่งท่องเที่ยวมากกว่า กำลังประสานงานกับ ผู้ช่วยรัฐมนตรีสำนักนายกรัฐมตรีท่านทวี สุระบาล จัดหางบประมาณมาพัฒนา ซึ่งใช้มากครับ ประมาณ 40 ล้าน ถ้ารวมฝั่งตำบลหนองบัวด้วย |
| นายอุทิศ สุขคล้ายประธานสภาฯ | ขอติดตามเรื่องการก่อสร้างสะพานหมู่ที่ 5 หน่อยครับ องค์การบริหารส่วนจังหวัดตรัง ยังจะก่อสร้างให้อีกหรือไม่ |
| นายทรรศนฤทธิ์ ดำสุขนายกอบต. | คงไม่ได้ก่อสร้างแล้วครับ เพราะติดปัญหาเรื่องที่ดิน ซ้ำซ้อนระหว่างกรมป่าไม้ กับที่ดินสปก. งบประมาณคงพับไปแล้วครับ |
| นายขันไชย ชัยรัตน์ส.อบต.ม.1 | พี่น้องหมู่ 1 ฝากมาอยากให้ซ่อมไฟฟ้าสาธารณะบริเวณถนนทางหลวงชนบท ชาวบ้านหมู่ 1 ออกกำลังกายทุกเช้ามืดตั้งแต่เวลา 05.00น. มันมืดมองไม่ค่อยเห็นทาง ขอให้ซ่อมแซมด้วยครับเรื่องที่ 2 ฝายน้ำล้นได้ดำเนินการกักเก็บน้ำแบบชั่วคราวไว้แล้ว อยากให้ทำแบบกึ่งถาวรโดยการเทคอนกรีตและมีเสาปูนเป็นหลักกั้น คิดว่าใช้งบประมาณไม่มากแล้วครับ  |
| นายทรรศนฤทธิ์ ดำสุขนายกอบต. | จะดูให้ทั้ง 2 เรื่องครับ ขอดูงบประมาณก่อนครับ  |
| นายพะโยม ทองสงฆ์ส.อบต.ม.1 | ถนนทางหลวงชนบทหมู่ 1 จะมีกล้องวงจรปิด หากไฟฟ้ายังดับแบบนี้ จะทำให้เมื่อมีเหตุร้าย เราจะดูกล้องวงจรปิดไม่ได้ครับ จุดทางแยกจะมองไม่เห็นอาจเกิดอุบัติเหตุในช่วงกลางคืน ฝากผู้บริหารดูแลหน่อยครับ |
| นายอุทิศ สุขคล้ายประธานสภาฯ | เมื่อลาดยางปูทับ ให้กับหมู่2 ควนหนองยาง – หมู่5 ควนไทรตอกเสร็จแล้ว ต่อไปขอให้ผู้บริหารช่วยจัดหางบประมาณลาดยางปูทับสายหลักเชือก หมู่ 3 ฝากด้วยนะครับ เพราะชำรุดมากแล้วครับ |
| นายทรรศนฤทธิ์ ดำสุขนายกอบต. | ครับ ได้ครับ  |
| นางภาวินี ศรีทองนักวิเคราะห์นโยบายและแผน | ขอแจ้งเรื่องการฉีดวัคซีนป้องกันโรคพิษสุนัขบ้า ในปีงบประมาณ ๒๕๖๓ เราได้อาสาปศุสัตว์ นางพร้อม วีระสุข และนายโสภณ วีระสุข ชาวบ้านหมู่ที่ ๓ทั้งสองคน จะเป็นคนฉีดโดยเบิกค่าใช้จ่ายในการฉีดจากอบต.ตัวละ ๑๐ บาทขอเสริมเรื่องการอบรมจิตอาสาภัยพิบัติ การขอเพิ่มกลุ่มเป้าหมายการฝึกอบรม เราต้องคีย์ข้อมูลลงในระบบ ต้องเอาคนที่พร้อมจริงๆ ไปได้จริงๆ ต้องกรอกเลข ๑๓ หลัก ให้เรียบร้อยโดยอำเภอรัษฎาเป็นผู้ตรวจสอบ |
| ที่ประชุม | รับทราบ |
| นายอุทิศ สุขคล้ายประธานสภาฯ | ในวันนี้ แม้ว่าเราจะกำหนดสมัยประชุมไว้สำหรับปีงบประมาณ ๖๓ และสมัยแรกของปีถัดไปแล้ว (ปี๖๔) ในห้วงเวลาดังกล่าว สภาเราอาจไม่อยู่เพราะหมดวาระเสียก่อน แต่เมื่อยังอยู่ เราก็ต้องทำหน้าที่ให้ดีที่สุดขณะนี้หมดวาระที่จะหารือกันแล้ว สำหรับวันนี้ ผมขอขอบคุณทุกท่านมากครับ ขอปิดการประชุม |
| **ปิดประชุมเวลา 14.10 น.** |
|  (ลงชื่อ) ทิพย์วรรณ วรรณะ ผู้บันทึกการประชุม |
|  (นางสาวทิพย์วรรณ วรรณะ) |
|  เลขานุการสภาฯ |
|   คณะกรรมการตรวจรายงานการประชุม ได้ตรวจสอบแล้วจึง ลงลายมือชื่อไว้เป็นหลักฐาน |
| (ลงชื่อ) พะโยม ทองสงฆ์ |  (ลงชื่อ)นาวิน สำนักช้าง  | (ลงชื่อ) สุจูลี้ ใสสุขพุด  |
|  (นายพะโยม ทองสงฆ์) | (นายนาวิน สำนักช้าง)  | (นายจูลี้ ใสสุข) |
| ประธานคณะกรรมการตรวจสอบฯ | กรรมการตรวจสอบฯ | กรรมการตรวจสอบฯ |
|   | (ลงชื่อ) รอสภาอบต.รับรองก่อน |  |
|  |  (นายอุทิศ สุขคล้าย) |  |
|   | ประธานสภาองค์การบริหารส่วนตำบลเขาไพร |  |
|  | ………………/…………………………………../๒๕๖๓ |  |